techiaith/cofnodycynulliad_en-cy huggingface dataset:
English: At a time when turnout for elections is low, with general elections sitting at around 60 per cent, and with the Senedd struggling to reach 50 per cent, why would we want to limit people and dissuade them from sharing their voices and their opinions with us? Anyone who supports this Bill - and I'm looking at my friends who usually sit opposite me in the Siambr - should never again criticise this Senedd or any other election for that matter for low turnout, if they are supporting, through this, the voter ID that will actively turn people away and discourage voters. Democracies represent the voices of their citizens. A democracy that fails to include all its citizens or stops them from voicing their opinion is not a proper democracy. Diolch yn fawr.
Welsh: Ar adeg pan fo'r nifer sy'n pleidleisio mewn etholiadau yn isel, gydag etholiadau cyffredinol oddeutu 60 y cant, a chyda'r Senedd yn ei chael hi'n anodd cyrraedd 50 y cant, pam y byddem am gyfyngu ar nifer y bobl a'u hatal rhag rhannu eu lleisiau a'u barn gyda ni? Ni ddylai unrhyw un sy'n cefnogi'r Bil hwn - ac rwy'n edrych ar fy ffrindiau sy'n eistedd gyferbyn â mi yn y Siambr fel arfer - feirniadu'r Senedd hon byth eto nac unrhyw etholiad arall o ran hynny am nifer isel y pleidleiswyr, os ydynt yn cefnogi, drwy hyn, y dulliau adnabod pleidleiswyr a fydd yn troi pobl ymaith ac yn annog pleidleiswyr rhag pleidleisio. Mae democratiaethau'n cynrychioli lleisiau eu dinasyddion. Nid yw democratiaeth sy'n methu cynnwys ei holl ddinasyddion neu sy'n eu hatal rhag lleisio eu barn yn ddemocratiaeth go iawn. Diolch yn fawr.
English: I have selected the amendment to the motion, and I call on Darren Millar to move the amendment tabled in his name. Darren Millar.
Welsh: Rwyf wedi dethol y gwelliant i'r cynnig, a dwi'n galw nawr ar Darren Millar i gyflwyno'r gwelliant yn ei enw ef. Darren Millar.
English: Okay. I'll leave you to tell us when that is.
Welsh: O'r gorau. Gadawaf i chi ddweud wrthym pryd fydd hynny.
English: And the reality is that it is a crime we'll all be victims of again and again if the UK Government and the Welsh Government don't take action to combat it. You made reference, Rhys ab Owen, to the relatively few cases of voter fraud that have been identified in recent years, but the fact that more haven't been identified doesn't mean that it's not happening, because of course the nature of fraud means that it very often goes unnoticed, undetected and unrecorded. But where it has been discovered, sometimes it's been on an industrial scale. We've seen terrible cases of fraud in Tower Hamlets, Slough, Birmingham and elsewhere, and it has exposed weaknesses in election arrangements that any responsible Government would want to address. That is what the UK Government is seeking to do with its Elections Bill. This is going to stop the theft of people's votes by requiring voters to present photo ID when they turn up to a polling station. It will address weaknesses in the postal and proxy vote arrangements. And with regard to voter ID, I know that you're up in arms about this provision, and so is the Labour Government, but of course it was a Labour Government that brought in voter ID in Northern Ireland, where it works perfectly well, and we know that, very often, in Labour party meetings, I think it's true to say to my Labour colleagues at this virtual Senedd this afternoon, many times you have to produce your membership card in order to vote.
Welsh: A'r realiti yw ei bod yn drosedd y byddwn i gyd yn dioddef yn ei sgil dro ar ôl tro os na fydd Llywodraeth y DU a Llywodraeth Cymru yn cymryd camau i fynd i'r afael â'r mater. Fe gyfeirioch chi, Rhys ab Owen, at y nifer gymharol ychydig o achosion o dwyll pleidleisio a nodwyd yn ystod y blynyddoedd diwethaf, ond nid yw'r ffaith nad oes mwy wedi'u nodi yn golygu nad yw'n digwydd, oherwydd wrth gwrs natur twyll yw ei fod yn aml iawn yn digwydd heb ei nodi, heb ei ganfod a heb ei gofnodi. Ond lle mae wedi'i ddarganfod, weithiau mae wedi bod ar raddfa enfawr. Rydym wedi gweld achosion ofnadwy o dwyll yn Tower Hamlets, Slough, Birmingham ac mewn mannau eraill, ac mae wedi amlygu gwendidau mewn trefniadau etholiad y byddai unrhyw Lywodraeth gyfrifol am fynd i'r afael â hwy. Dyna y mae Llywodraeth y DU yn ceisio'i wneud gyda'i Bil Etholiadau. Mae hyn yn mynd i atal pobl rhag dwyn pleidleisiau pobl eraill drwy ei gwneud yn ofynnol i bleidleiswyr gyflwyno llun adnabod pan fyddant yn cyrraedd gorsaf bleidleisio. Bydd yn mynd i'r afael â gwendidau yn y trefniadau pleidleisio drwy'r post a phleidlais drwy ddirprwy. Ac ar fater dulliau adnabod pleidleiswyr, gwn eich bod yn gwrthwynebu'r ddarpariaeth hon, a'r Llywodraeth Lafur hefyd, ond wrth gwrs Llywodraeth Lafur a gyflwynodd ddulliau adnabod pleidleiswyr yng Ngogledd Iwerddon, lle mae'n gweithio'n dda, ac yn aml iawn, yng nghyfarfodydd y blaid Lafur, rwy'n credu fy mod yn gywir i ddweud wrth fy nghyd-Aelodau Llafur yn y Senedd rithwir hon y prynhawn yma, yn aml iawn rhaid i chi ddangos eich cerdyn aelodaeth er mwyn pleidleisio.
English: Go on, I'll take them both.
Welsh: O'r gorau, fe dderbyniaf y ddau ymyriad.
English: Diolch, Llywydd, and thank you for taking the intervention. It's a very simple question, and it goes to the root of some of the points that have been made, Darren Millar. How is it good for democracy if it is harder to register to vote and it is therefore harder to vote?
Welsh: Diolch, Lywydd, a diolch am dderbyn yr ymyriad. Mae'n gwestiwn syml iawn, ac mae'n mynd at wraidd rhai o'r pwyntiau a wnaethpwyd, Darren Millar. Sut y mae'n dda i ddemocratiaeth os yw'n anos cofrestru i bleidleisio ac felly'n anos pleidleisio?
English: I note you haven't told us how many there are in Wales. I've never come across it in Wales at all. So, how would you respond to my constituent who said that her parents won't be able to vote because they don't have a passport and they don't drive?
Welsh: Sylwaf nad ydych wedi dweud wrthym faint sydd yng Nghymru. Nid wyf erioed wedi dod ar ei draws yng Nghymru o gwbl. Felly, sut y byddech yn ymateb i fy etholwr a ddywedodd na fydd ei rhieni'n gallu pleidleisio am nad oes ganddynt basbort ac nad ydynt yn gyrru?
English: I'm very much looking forward to disappointing Darren Millar this evening with my contribution. Let's counter some of his statistics at the start, as I, too, can quote the Electoral Commission. As you know, the UK has no national ID card, compared to other countries, and also 3.5 million registered voters do not possess any form of photo ID, and 11 million do not have a driving licence or passport. So, you may quote these statistics, but there are millions of people who will be disenfranchised by this.
Welsh: Rwy'n edrych ymlaen yn fawr at siomi Darren Millar heno gyda fy nghyfraniad. Gadewch i ni gwestiynu rhai o'i ystadegau ar y dechrau, gan y gallaf innau hefyd ddyfynnu'r Comisiwn Etholiadol. Fel y gwyddoch, nid oes gan y DU gerdyn adnabod cenedlaethol, yn wahanol i wledydd eraill, ac nid oes gan 3.5 miliwn o bleidleiswyr cofrestredig unrhyw fath o lun adnabod, ac nid oes gan 11 miliwn drwydded yrru na phasbort. Felly, gallwch ddyfynnu'r ystadegau hyn, ond bydd hyn yn difreinio miliynau o bobl.
English: Yes, fine.
Welsh: Ie, grêt.
English: Diolch. Thank you, Heledd, for taking the intervention. The photo ID cards that people will be able to access if they don't have a passport or driver licence will be free. So, I'm not sure why you're asserting that there's going to be a financial burden for individuals who may not have photographic ID already. They're provided free of charge in Northern Ireland, and the Bill specifically makes sure that there's no charge for the individual that wants to receive one.
Welsh: Diolch. Diolch, Heledd, am dderbyn yr ymyriad. Bydd y lluniau adnabod y bydd pobl yn gallu eu cael os nad oes ganddynt basbort neu drwydded yrru yn rhad ac am ddim. Felly, nid wyf yn siŵr pam eich bod yn honni y bydd baich ariannol ar unigolion nad oes ganddynt lun adnabod eisoes. Fe'u darperir yn rhad ac am ddim yng Ngogledd Iwerddon, ac mae'r Bil yn nodi'n benodol nad oes rhaid i unigolion dalu amdanynt.
English: But there's no clarity in terms of when this will be available, or how. It adds another barrier to participation. There's also a cost for local authorities to deliver this. There is also the point that when the Government tested a voter ID pilot in 2018, more than 1,000 voters were turned away for not having the correct form of ID. And, on average, 338 voters did not return to vote, so 32.6 per cent of those turned away. So, it's not just a matter of having that ID - it's about putting those barriers in place.
Welsh: Ond nid oes eglurder ynghylch pryd y bydd hyn ar gael, na sut. Mae'n ychwanegu rhwystr arall rhag gallu cymryd rhan. Mae yna gost hefyd i awdurdodau lleol ei ddarparu. A phan gynhaliodd y Llywodraeth gynllun peilot dulliau adnabod pleidleiswyr yn 2018, cafodd dros 1,000 o bleidleiswyr eu troi i ffwrdd am nad oedd ganddynt ddull adnabod o'r math cywir. Ac ar gyfartaledd, ni ddychwelodd 338 o bleidleiswyr i bleidleisio, felly cafodd 32.6 y cant o'r rheini eu troi i ffwrdd. Felly, nid mater o gael y dull adnabod yn unig ydyw - mae'n ymwneud â rhoi'r rhwystrau hynny ar waith.
English: Although UK Ministers have promised a free ID, as I've just mentioned, the details on this aren't in place, and doesn't it place another barrier in the way of voters? The UK Government should be tackling the real issues in our politics, and make it easier for everyone to vote and to participate in our democracy. We are not representative as a Senedd, and placing further barriers will stop more people becoming part of this democratic process. Our electoral system is already unequal. The UK Government's plans would exacerbate this. We must do everything possible to stop this from happening here in Wales.
Welsh: Er bod Gweinidogion y Deyrnas Unedig wedi addo'r ID am ddim, fel roeddwn i'n sôn rŵan, dydy'r manylion ynglŷn â hyn ddim ar gael eto, ac onid ydy o'n rhoi un rhwystr arall i atal pobl rhag pleidleisio? Dylai Llywodraeth y Deyrnas Unedig fod yn mynd i'r afael â'r materion sydd yn wirioneddol broblematig yn ein gwleidyddiaeth, a'i gwneud yn haws i bawb bleidleisio a bod yn rhan o'n democratiaeth. Dydyn ni ddim yn gynrychioladol fel Senedd, ac mae rhoi mwy o rwystrau yn mynd i stopio mwy o bobl rhag bod yn rhan o'r broses ddemocrataidd hon. Mae gennym system etholiadol anghyfartal. Bydd cynlluniau Llywodraeth y Deyrnas Unedig yn gwneud sefyllfa wael yn waeth. Rhaid gwneud popeth i atal hyn rhag digwydd yma yng Nghymru.
English: Thank you, Rhys, for bringing this important debate forward.
Welsh: Diolch i Rhys am y ddadl bwysig yma.
English: In their contributions to this debate, my fellow Plaid Cymru Members have highlighted concerns that are shared by many organisations, charities and other institutions. The people at most risk of losing their democratic voice as a result of this Bill are those from groups who are already disenfranchised. Yesterday, I spoke in relation to Holocaust Memorial Day about how guarded we must be as politicians and as citizens to safeguard civil rights, particularly in terms of ensuring that legislation doesn't have any sort of disproportionate impact on minorities, an impact that would disadvantage them, which would exclude them from society and silence them, and international evidence proves that steps such as insisting on particular photo ID in order to cast a vote does exactly that. And at a time - thanks to the disgraceful behaviour of the Boris Johnson Government and the numerous scandals - when people's trust in politics is plummeting, we need to empower the voice of electors, not close them out of the democratic system and create more suspicion. I would like to focus on how the Bill disproportionately impacts on certain groups. LGBTQ+ people are three times more likely than the general population of not having photo ID, with 38 per cent of trans people and 35 per cent of non-binary people saying that they've had problems in getting their ID accepted.
Welsh: Yn eu cyfraniadau i'r ddadl prynhawn yma, mae fy nghyd-Aelodau o Blaid Cymru wedi tynnu sylw at bryderon sy'n cael eu rhannu gan nifer o fudiadau, elusennau a sefydliadau eraill. Y bobl sydd mewn mwyaf o risg o golli eu llais democrataidd yn sgil y Bil hwn yw'r rheiny o grwpiau sydd eisoes wedi'u difreinio. Ddoe, fe soniais i mewn perthynas â Diwrnod Cofio'r Holocost mor wyliadwrus sydd angen inni fod fel gwleidyddion ac fel dinasyddion i warchod hawliau sifil, yn enwedig o ran sicrhau nad oes gan ddeddfwriaeth unrhyw fath o effaith anghymesur ar leiafrifoedd, effaith a fyddai'n eu hanfanteisio, eu hesgymuno o gymdeithas, eu tawelu, ac mae tystiolaeth ryngwladol yn profi bod mesurau fel mynnu ID ffotograffig penodol er mwyn bwrw eich pleidlais yn gwneud yn hynny. Ac ar adeg - diolch i ymddygiad gwarthus, llwgr, celwyddog Llywodraeth Boris Johnson a'u sgandalau niferus - pan fo ymddiriedaeth pobl yn y drefn wleidyddol yn plymio, mae angen grymuso llais etholwyr, nid eu cau mas o'r system ddemocrataidd a chreu mwy o ddrwgdybiaeth a dadrithiad. Hoffwn ganolbwyntio ar sut mae'r Bil yn effeithio'n anghymesur ar rai grwpiau penodol. Mae pobl LHDTC+ deirgwaith yn fwy tebygol na'r boblogaeth gyffredinol o fod heb unrhyw lun ID, gyda 38 y cant o bobl draws a 35 y cant o bobl anneuaidd yn mynegi eu bod wedi cael problemau yn cael eu ID wedi'i dderbyn.
English: Research by Stonewall has found that among those trans and non-binary people who have had their ID questioned or rejected in the past, 34 per cent cited that the problem was a difference in appearance between photos and appearance. Thirty-two per cent said their ID didn't match their given name. Twenty per cent said that the gender marker didn't match their appearance. Sixteen per cent noted hostility and transphobia. More than half of trans and non-binary voters said they were less likely to vote if they had to present ID.
Welsh: Canfu ymchwil gan Stonewall fod 34 y cant o bobl draws ac anneuaidd y cafodd eu dulliau adnabod eu hamau neu eu gwrthod yn y gorffennol yn nodi mai'r broblem oedd gwahaniaeth rhwng lluniau ac ymddangosiad. Dywedodd 32 y cant nad oedd eu dulliau adnabod yn cyd-fynd â'u henwau a roddwyd. Dywedodd 20 y cant nad oedd y dynodwr rhywedd yn cyfateb i'w hymddangosiad. Nododd 16 y cant elyniaeth a thrawsffobia. Dywedodd dros hanner y pleidleiswyr traws ac anneuaidd eu bod yn llai tebygol o bleidleisio pe bai'n rhaid iddynt gyflwyno dull adnabod.
English: We cannot on the one hand say that we support the rights of groups such as trans and non-binary people in policy areas such as health and education, but then not allowing them to express their democratic views. This Bill will also have a disproportionate impact on young people, as we've already heard. All of our efforts here to ensure that young people engage with the democratic process through expanding the franchise to those of 16 and 17 years old by establishing our own Youth Parliament, through the excellent work that the Senedd does in engaging with schools and colleges is all proof of the fact that we understand that we need to nurture and increase the number of young people that are participating in our electoral process, and we heard the statistics from Heledd Fychan that prove this. The ID requirements will do exactly the opposite. One example of how it will do this is that travel cards for those over 60 years of age will be accepted as a legal form of photo ID that can be used to vote, but identity cards for students or travel cards for young people will not be accepted, and young people are far more likely to be without a passport or a driver's licence than older people. And the fact that many young adults are more likely to change address often makes it far more difficult for them to keep their ID documents up to date and therefore acceptable for use in voting.
Welsh: Allwn ni ddim ar un llaw ddweud ein bod ni'n cefnogi hawliau grwpiau fel pobl draws ac anneuaidd mewn meysydd polisi fel iechyd ac addysg, ond yna ganiatáu amharu ar eu gallu sylfaenol i fynegi eu barn ddemocrataidd. Bydd y Bil hwn hefyd yn effeithio'n anghymesur ar bobl ifanc, fel dŷn ni wedi clywed yn barod. Mae ein holl ymdrechion yma i sicrhau bod pobl ifanc yn ymgysylltu â'r broses ddemocrataidd drwy ehangu'r bleidlais i bobl 16 ac 17 oed drwy sefydlu ein Senedd Ieuenctid, drwy'r gwaith ardderchog mae'r Senedd yn ei wneud wrth ymgysylltu â cholegau ac ysgolion oll yn brawf o'r ffaith ein bod yn deall bod angen meithrin a chynyddu nifer y bobl ifanc sy'n cymryd rhan yn y broses etholiadol, ac fe glywsom ni'r ystadegau gan Heledd Fychan sy'n profi hyn. Bydd y gofynion ID yn gwneud y gwrthwyneb. Un enghraifft o sut y bydd yn gwneud hyn yw bod cardiau teithio i'r rhai dros 60 oed yn cael eu derbyn fel mathau cyfreithlon o ID ffotograffig y gellid eu defnyddio i bleidleisio, ond ni fydd cardiau adnabod myfyrwyr na chardiau teithio pobl ifanc yn cael eu derbyn, ac mae pobl ifanc lawer yn fwy tebygol o fod heb basbort neu drwydded yrru na phobl hŷn. Ac mae'r ffaith bod nifer o oedolion ifanc yn fwy tebygol o fod yn newid cyfeiriad yn aml yn ei gwneud hi'n llawer anoddach iddyn nhw gadw eu dogfennau adnabod yn gyfredol ac felly'n dderbyniol i'w defnyddio wrth bleidleisio.
English: I think I'm a bit like my colleague Darren Millar in experiencing symptoms of déjà vu, because we had this exact debate just a few weeks before the Christmas recess. I know Plaid have a co-operation agreement with the Welsh Government, but I didn't know it meant regurgitating the Government's infrequent debates. Clearly, Plaid and their puppet masters are fresh out of ideas. Our public services are on their knees, and rather than debate ways to solve the crisis, Plaid would, once again, rather debate constitutional or electoral arguments. It seems that voter ID is their new straw man, yet another attempt to spread fear, uncertainty and doubt. Spreading fear that people won't be able to vote, spreading uncertainty about the veracity of future elections, spreading doubt about the need for such changes. These are all spurious arguments, and voter ID is there to prevent fraudulent voters, not legitimate ones. This -
Welsh: Rwy'n credu fy mod, fel fy nghyd-Aelod, Darren Millar, yn profi déjà vu, oherwydd cawsom yr union ddadl hon ychydig wythnosau cyn toriad y Nadolig. Gwn fod gan Blaid Cymru gytundeb cydweithio â Llywodraeth Cymru, ond nid oeddwn yn gwybod ei fod yn golygu ailadrodd dadleuon anfynych y Llywodraeth. Yn amlwg, nid oes gan Blaid Cymru na'u pypedfeistri unrhyw syniadau newydd. Mae ein gwasanaethau cyhoeddus ar eu gliniau, ac yn hytrach na thrafod ffyrdd o ddatrys yr argyfwng, byddai'n well gan Blaid Cymru, unwaith eto, drafod dadleuon cyfansoddiadol neu etholiadol. Mae'n ymddangos mai dulliau adnabod pleidleiswyr yw eu bwgan newydd, ymgais arall i ledaenu ofn, ansicrwydd ac amheuaeth. Lledaenu ofn na fydd pobl yn gallu pleidleisio, lledaenu ansicrwydd ynghylch dilysrwydd etholiadau yn y dyfodol, lledaenu amheuaeth ynglŷn â'r angen am newidiadau o'r fath. Mae'r rhain i gyd yn ddadleuon cyfeiliornus, ac mae dulliau adnabod pleidleiswyr yno i atal pleidleiswyr twyllodrus, nid rhai cyfreithlon. Mae hyn -
English: I won't at the moment. I've only just started, so I will make progress.
Welsh: Na, ddim ar hyn o bryd. Rwyf newydd ddechrau, felly rwyf am fwrw ymlaen.
English: Thank you. These proposals didn't come from Government. It was the Electoral Commission who suggested the need for voter ID, and it's not a Tory plot to deny left-leaning voters from taking part in elections. There is no need for these Machiavellian machinations, because the Labour Party are very good at turning off voters all by themselves. You just need to look at the fall of the red wall in 2019. But in all seriousness, these changes to our voting systems are not only warranted, they are vital if we are to maintain faith in the system. Plaid and Labour believe we don't need change. They claim that there's never been any incidents of voter fraud in Wales, therefore there is no need for voter ID in Welsh elections. But we've never suffered a terrorist attack on the Senedd estate, so why do we bother having security and armed police? And my house has never been burgled, touch wood, so why do I bother locking my doors or having a burglar alarm?
Welsh: Diolch. Ni ddaeth y cynigion hyn gan y Llywodraeth. Y Comisiwn Etholiadol a awgrymodd yr angen am ddulliau adnabod pleidleiswyr, ac nid plot Torïaidd i atal pleidleiswyr adain chwith rhag cymryd rhan mewn etholiadau ydyw. Nid oes angen cynllwynion Maciafelaidd o'r fath, oherwydd mae'r Blaid Lafur yn dda iawn am droi pleidleiswyr i ffwrdd ar eu pen eu hunain. Nid oes ond angen i chi edrych ar gwymp y wal goch yn 2019. Ond o ddifrif, nid yn unig fod rheswm da dros wneud y newidiadau hyn i'n systemau pleidleisio, maent yn hanfodol os ydym am gynnal ffydd yn y system. Mae Plaid Cymru a Llafur yn credu nad oes angen newid. Maent yn honni na fu unrhyw achosion o dwyll pleidleiswyr yng Nghymru erioed, felly nad oes angen dulliau adnabod pleidleiswyr yn etholiadau Cymru. Ond nid ydym erioed wedi dioddef ymosodiad gan derfysgwyr ar ystad y Senedd, felly pam y trafferthwn gael swyddogion diogelwch a heddlu arfog? Ac nid oes neb wedi torri i mewn i fy nhŷ erioed, felly pam rwy'n trafferthu cloi fy nrysau a chael larwm lladron?
English: You've generated more requests - in fact, three - for interventions.
Welsh: Rydych wedi cynhyrchu mwy o geisiadau - tri, mewn gwirionedd - am ymyriadau.
English: I can imagine I have. [ Laughter.]
Welsh: Gallaf ddychmygu fy mod. [ Chwerthin. ]
English: I think it's a bit excessive, so I will carry on. Time's marching on.
Welsh: Rwy'n credu bod hynny'n ormod braidd, felly rwyf am barhau. Mae amser yn brin.
English: Okay, your choice to carry on. You have enough time and I extend the time for interventions, but carry on.
Welsh: Iawn, eich dewis chi yw bwrw ymlaen. Mae gennych ddigon o amser ac rwy'n rhoi mwy o amser ar gyfer ymyriadau, ond parhewch.
English: Okay, good to know. Thank you. We'd put measures in place to deter such attacks and to prevent such attacks. Our voting system here in Wales may not have experienced widespread voting fraud, but we use the exact same system that they do on the other side of Offa's Dyke. And there have been numerous examples of voter fraud in England; I think it's the Tower Hamlets scandal in 2014 that springs to mind. And it was the Office for Democratic Institutions and Human Rights within the Organization for Security and Co-operation in Europe, an organisation that observes elections across the world, who raised concerns about the vulnerabilities to fraud that they've seen in the UK's voting systems. So, yes, we do need the change, and thankfully, the UK Government is implementing change for Westminster elections; they have secured their elections, but we're leaving the door wide open. Sadly, Labour-applied hostility will mean that our elections in Wales remain vulnerable to widespread fraud. And I would urge Members, if they care at all about the security and veracity of future Welsh elections, to support our amendment tonight. Thank you.
Welsh: Iawn, mae'n dda gwybod hynny. Diolch. Byddem yn rhoi mesurau ar waith i atal ymosodiadau o'r fath. Efallai nad yw ein system bleidleisio yma yng Nghymru wedi profi twyll pleidleisio eang, ond rydym yn defnyddio'r un system ag y maent yn ei defnyddio ar yr ochr arall i Glawdd Offa. A chafwyd nifer o enghreifftiau o dwyll pleidleiswyr yn Lloegr; rwy'n credu mai sgandal Tower Hamlets yn 2014 sy'n dod i'r cof. A Swyddfa Sefydliadau Democrataidd a Hawliau Dynol y Sefydliad Diogelwch a Chydweithredu yn Ewrop, sefydliad sy'n arsylwi ar etholiadau ledled y byd, a fynegodd bryderon ynghylch yr anallu i wrthsefyll twyll a welsant yn systemau pleidleisio'r DU. Felly, yn sicr, rydym angen y newid, a diolch byth, mae Llywodraeth y DU yn gweithredu newid ar gyfer etholiadau San Steffan; maent wedi diogelu eu hetholiadau, ond rydym ni'n gadael y drws ar agor led y pen. Yn anffodus, bydd gelyniaeth Llafur yn golygu bod ein hetholiadau yng Nghymru yn parhau i fod yn agored i dwyll eang. Ac os yw'r Aelodau yn poeni o gwbl am ddiogelwch a dilysrwydd etholiadau Cymru yn y dyfodol, hoffwn eu hannog i gefnogi ein gwelliant heno. Diolch.